《应令咏舞诗》
南北朝·王训

新妆本绝世，妙舞亦如仙。倾腰逐韵管，敛色听张弦。

袖轻风吻入，钗重步难前。笑态千金动，衣香十里传。

将持比飞燕，定当谁可怜。

作者简介：南朝梁琅邪临沂人，字怀范。王暕子。幼聪警，有识量。年十六，召见文德殿，应对爽彻。补国子生，射策高第，除秘书郎。累迁秘书丞、侍中。文章为后进领袖。年二十六卒。